open-index/open-wikipedia-markdown huggingface dataset:
Attila Tóth

**Attila Tóth** [tOt], laŭ hungarlingve kutima nomordo **Tóth Attila** estas hungara ŝlagrokantisto, muzikalkantisto.

Attila Tóth naskiĝis la  en Budapeŝto.

## Biografio 
Attila Tóth estis edukita en Dunakeszi. Li aĝis 16, kiam li komencis kantadi en ŝlagraj ensembloj. Li iĝis tutlande fama, kiam li ricevis rolon en nacia muzikalo prezentita en pluraj teatrejoj kaj televizioj. Ekde 2010 li estis kantisto de pli konata ensemblo *Pokolgép*, sed li ne forlasis la muzikalojn. En 2019 li malsaniĝis pro apopleksio, sed post jaro li resaniĝis.

## Liaj teatraj roloj (elekto) 
* Levente Szörényi – János Bródy : *István, a király* - Torda
* Tim Rice – Andrew Lloyd Webber: Jesus Christ Superstar - titolrolo
* Michel Schönberg – Alain Boublil: *Les Misérables* - Javert; Jean Valjean
* T.S. Eliot-Andrew Lloyd Webber: *Katoj* - Mefisztulész

## Liaj filmaj roloj (elekto) 
* filmaj transprenoj de muzikaloj

## Fontoj 
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj ŝlagrokantistoj
Kategorio:Hungaraj muzikalkantistoj
Kategorio:Budapeŝtanoj
Boučí

**Boučí** () estas vilaĝo en Ĉeĥio, parto de municipo Dolní Nivy, troviĝanta en distrikto Sokolov. Ĝi troviĝas proksimume 3,5&nbsp;km okcidente de Dolní Nivy. Estas ĉi tie registritaj 14 adresoj. En la jaro  ĉi tie daŭre vivis .

**Boučí** estas ankaŭ nomo de katastra teritorio kun areo 4,62&nbsp;km².

## Historio 
La unua skribmencio pri la vilaĝo devenas el la jaro 1268.

## Loĝantaro
## Naturrilatoj 
Boučí etendiĝas sur sudaj deklivoj de Ercmontaro falantaj en Sokolovan basenon. En la sudokcidenta parto de la katastra teritorio de Boučí trafas orienta rando de subercmontara elŝutejo, kiu ĉi tie estiĝis pro surveturigo de kaŝigaj materioj el la brunkarba surfaca minejo Jiří.

## Minado 
Ekde mezepoko en la ĉirkaŭaĵo de Boučí oni minis el kvarcaj vejnoj en ardeza ercmontara-smrčina fundamento plumban ercon. La plej abundaj estis minejoj Felix (*Felixzeche*) kaj Bartoloměj (*Bartolomäi Zeche*).
En la jaroj 1947–1948 okazis en deklivoj de monteto Boučský vrch (667 m) esploro por urania erco, kiu ĉi tie estis sekve minata en la jaroj 1950–1951. Sume ĉi tie estis akiritaj proksimume 3 tunojn da uranio.

## Ĉirkaŭaĵo
* Nové Domy

## Pluaj fotoj 

Boučí dům čp. 22 s hrázděným štítem (1).jpg|Boučí
Statek-Boučí.JPG|Boučí
Původní domky-Boučí.JPG|Boučí

Kategorio:Dolní Nivy
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Kategorio:Eksaj municipoj en Ĉeĥio
Horní Nivy

**Horní Nivy** (antaŭe Horní Nový Grün, ) estas vilaĝo en Ĉeĥio, parto de municipo Dolní Nivy, troviĝanta en distrikto Sokolov. Ĝi troviĝas proksimume 1,5&nbsp;km nordokcidente de Dolní Nivy. Estas ĉi tie registritaj 25 adresoj. En la jaro  ĉi tie daŭre vivis .

**Horní Nivy** estas ankaŭ nomo de katastra teritorio kun areo 3,63&nbsp;km².

## Historio 
La unua skribmencio pri la vilaĝo devenas el la jaro 1353. Horní Nivy kreis komune kun vilaĝo Dolní Nivy unu tutaĵon. Nur ekde la 16-a jarcento oni unuafoje distingas Dolní kaj Horní Nivy. Post la dua mondmilito kaj forŝovo de la germana loĝantaro okazis nur parta ĝisloĝigo, pli poste Horní Nivy ŝanĝiĝis en plejparte refreŝigejan lokon.

## Loĝantaro
## Pluaj fotoj 

Horní Nivy listopad 2019 (3).jpg|Horní Nivy
Dolní Nivy hrázděná chalupa (2).jpg|Horní Nivy
Horní Nivy listopad 2019 (1).jpg|Horní Nivy
Horní Nivy listopad 2019 (4).jpg|Horní Nivy

Kategorio:Dolní Nivy
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Kategorio:Eksaj municipoj en Ĉeĥio
23543 Saiki

'*23543 *Saiki'''* estas malgranda, hela asteroido de la ĉefa asteroida zono malkovrita la  de la japanaj astronomoj Kin Endate kaj Kazurō Watanabe elde la Observatorio de Kitami (Hokajdo, Japanio).

## Nomo 
Ĝi estis nomita en honoro de la japana aerospaca inĝeniero *Takanao Saiki'' de la Instituto de Kosma kaj Kosmonaŭtika Sciencoj. Li estas la ĉefa inĝeniero por la misio Hajabusa 2, kiu sukcesis krei artefaritan krateron ĉe la surfaco de 162173 Ryugu en 2019 per malgranda alfrapilo disvolvita de Saiki.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1993
Erode

**Erode** () estas urbego en subŝtato Tamilnado en suda-centra Barato. Ĝi estas ankaŭ distrikta ĉefurbo. Erode eble havas sian originon en la tamila frazo Eru Odai kun la signifo du riveretoj ĉe akvofluoj.
eta|maldekstre|

## Geografio 
Erode situas laŭ rivero sur monteta tereno en averaĝa alteco de 176 m. Tiruppur troviĝas 49, Salem (Barato) 59, Koimbatore 90, Majsuro 159, Tiruĉirapali 165, subŝtata ĉefurbo Ĉenajo 331, Mumbajo 999, Kolkato 1684, tutlanda ĉefurbo Delhio 1924 kilometrojn (aere) https://www.distancefromto.net/.
eta|

## Demografio 
En 2011 Erode havis 498,129 da loĝantoj. En la 1960-aj jaroj Erode atingis la internacian kvalifikon urbego (pli granda, ol cent mil), nun ĝi estas preskaŭ metropolo.

## Historio 
Mencio de Erode okazis en 590 post Kristo. Iam ĝi estis parto ekzemple de sultanlando de Delhio kaj Majsura reĝlando. Erode estis aneksita de Vijayanagar Empire en 1378 p.K. al akirado de sendependeco en 1559 p.K. Inter 1799-1947 la urbo estis kontrolita de Brita Orienthinda Kompanio kun maharaĝo de Majsuro kiel ĉefreganto.

## Ekonomio 
Erodi estas konata kiel "Kurkumurbo" pro produktado de kurkumoj, krome ĝi havas grandan merkaton por kokosoj, el kio oni faras oleon. Same estas farado de sukeroj (eĉ iom paperoj) el sukerkanoj. Gravas ankaŭ la teksa industrio, rizmuelejoj kaj ledoprilaboradoj. Nature ekzistas nutraĵprilabora industrio.

## Religio 
La ĉefa religio en Erode estas hinduismo (83%), poste islamo (12%) kaj kristanoj (4%).

## Eduko 
En Erode pluraj kolegioj kaj institutoj funkcias.

## Klimato 
Erode havas duonaridan klimaton kun influo de musono. Averaĝe pluvas jare po 812 mm. La temperaturo varias averaĝe inter 23-34 °C.
 
## Trafiko 
eta|
Erode estas bone ligita voje kaj fervoje, eĉ la urbego estas grava nodo. Tra la rivero aparta voja kaj fervoja pontoj funkcias. En Koimbatore estas la plej proksima flughaveno kun enlandaj kaj kelkaj eksterlandaj flugoj.

## Vidindaĵoj 
* pluraj preĝejoj
* muzeo
* horloĝa turo

## Fontoj 
* WikiTrans

CSI Brough Memorial Church.jpg|Kirko
Erode District Collector's Office.jpg|Oficejo
Thindal4.jpg|Templo

Kategorio:Urboj de Barato
Kategorio:Urboj de Tamilnado
Brunkarba minejo Jiří

**Minejo Jiří** estas brunkarba minejo de kompanio Sokolovská uhelná troviĝas norde de Sokolov kaj ĝi situas en minspaco Alberov (laŭ la nomo de hodiaŭ jam neekzistanta vilaĝo meze de la hodiaŭa minejo). La malfermo estis farita en Vintířov en la jaro 1981 kiel transiro al surfaca minado. 

Jiří
Kategorio:Minejoj en Ĉeĥio
Kategorio:Sokolova baseno
Kategorio:Královské Poříčí
Kategorio:Lomnice (distrikto Sokolov)
Kategorio:Vintířov
Kategorio:Brunkarbaj minejoj en distrikto Sokolov
Vintířov (apartigilo)

Nomon **Vintířov** havas pluraj setlejoj:
* Vintířov, municipo en distrikto Sokolov
* Vintířov (Radonice), parto de municipo Radonice en distrikto Chomutov kun samnomata kastelo
* Vintířov (Obrataň), parto de municipo Obrataň en distrikto Pelhřimov
Vintířov

**Vintířov** () estas municipo en Ĉeĥio troviĝanta en distrikto Sokolov en Regiono Karlovy Vary. Vivas ĉi tie  ().

## Historio 
La unua skribmencio pri la municipo devenas el la jaro 1523. En la jaro 1971 estis al Vintířov alligitaj hodiaŭ jam pereintaj vilaĝoj Lipnice (*Littmitz*) kaj Dolní Rozmyšl (*Deutschbundesort*).

## Loĝantaro
## Memorindaĵoj 
* Kapeleto el la jaro 1906
* Domoj n-ro 19 kaj 25 kun trabfaka etaĝo

## Pluaj fotoj 

Vintířov restaurace U kahanu (2).jpg|Vintířov, restoracio U kahanu
Vintířov, domy.jpg|Vintířov
Vintířov Obecní úřad (1).jpg|Municipa ofico
Vintířov, pošta (2).jpg|Vintířov, poŝto
Vintířov hrázděnka čp. 19 (1).jpg|Trabfaka domo n-ro 19 en Vintířov


Kategorio:Municipoj en distrikto Sokolov
Kategorio:Vilaĝoj en distrikto Sokolov
Kategorio:Setlejoj en Sokolova baseno
Massimo Pilotti

**Massimo PILOTTI** (1-a de aŭgusto 1879 - 29-a de aprilo 1962) estis itala juristo. De 1952 ĝis 1958 li estis la prezidanto de la Kortumo de la Eŭropa Komunumo pri Karbo kaj Ŝtalo.

Kategorio:Italaj juristoj
33137 Strejček

'*33137 *Strejček''''' estas tre malgranda, treege hela asteroido de la ĉefa asteroida zono malkovrita la  de la slovakaj astronomoj Adrián Galád kaj Alexander Pravda elde la Observatorio de Modra en Slovakio.

## Nomo 
Ĝia nomo honoras la ĉeĥan aktoron, prezentiston, muzikiston, scenariston, rakontiston, deklamiston kaj profesoron pri arta retoriko Alfred Strejček. Lia voĉo estas amata de la televidspektantoj (kutime rakontante naturajn ) kaj radiofoniaŭskultantoj (de klasika muziko) en la Ĉeĥa kaj Slovaka Respublikoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Adrián Galád
Kategorio:Malkovrita de Alexander Pravda
Kategorio:Astronomiaj objektoj malkovritaj en 1998
Pamela; or, Virtue Rewarded

***Pamela; or, Virtue Rewarded*** estas leterromano de Samuel Richardson, unuafoje publikigita en 1740. Ĝi rakontas la historion de bela 15-jaraĝa domhelpistino nomitan Pamela Andrews, kies landa terposedantmajstro, Mr. B, faras nedeziratajn avancadojn direkte al ŝi post la morto de ŝia patrino. Post kiam Mr. B provas malsukcese delogi kaj seksperforti ŝin, li poste rekompencas ŝian virton kiam li sincere proponas justan geedziĝon al ŝi. En la dua parto de la romano, Pamela edziniĝas kun Mr. B kaj provas alklimatiĝi al superklasa socio. La rakonto, furorlibro de sia tempo, estis tre vaste legita sed ankaŭ estis kritikita pro sia perceptita malĉasteco.

Krome, Pamela estis frua komentario pri hejma perforto kaj alfrontas la dinamikan linion inter maskla agresemo kaj nuntempa konsidero pri amo. Krome, Pamela, spite la polemikojn, la verko prilumas sociajn aferojn kiel la seksaj roloj, fruaj enprizonigoj, kaj klasbarieroj kiuj ekzistis en la 18-a jarcento.

Du jarojn post la publikigo de *Pamela; or, Virtue Rewarded*, Richardson publikigis sekvaĵon, nome *Pamela in her Exalted Condition* (1742). Li retraktis la temon de diboĉulo en sia *Clarissa* (1748), kaj klopodis krei "masklan Pamela" en *Sir Charles Grandison* (1753).

## Kritikoj 
* Armstrong, Nancy. *Desire and Domestic Fiction: A Political History of the Novel*. New York: Oxford University Press, 1987.
* Blanchard, Jane. “Composing Purpose in Richardson's ‘Pamela.’” *South Atlantic Review*, vol. 76, no. 2, 2011, pp. 93–107. JSTOR, www.jstor.org/stable/43050924.
* Conboy, Sheila C. “Fabric and Fabrication in Richardson's Pamela.” ELH, vol. 54, no. 1, 1987, pp. 81–96. JSTOR, www.jstor.org/stable/2873051.
* Doody, Margaret Anne. *A Natural Passion: A Study of the Novels of Samuel Richardson*. Oxford: Clarendon Press, 1974.
* Dussinger, John A. ""Ciceronian Eloquence": The Politics of Virtue in Richardson's Pamela." *Eighteenth Century Fiction*, vol. 12, no. 1, 1999, pp. 39–60. University of Toronto Press. Project MUSE, doi:10.1353/ecf.1999.0019.

Kategorio:Libroj adaptitaj al kino
Kategorio:Anglaj romanoj
Siiri Angerkoski

**Siiri Angerkoski**, 1902–1971, estis finna aktorino. Ŝi aktoris en filmoj, televidfilmoj kaj teatro. Eble ŝia plej konata filmrolo estas Justiina Puupää, edzino de ĉefrolulo Pekka Puupää en filmoj de serio *Pekka ja Pätkä*. En *Suomisen perhe*-filmoj ŝi aktoris Hilda Männistön. Ŝi havis 98 filmrolojn.

Kategorio:Finnaj aktoroj
Masa Niemi

**Masa NIEMI**, 1914–60, estis finna aktoro, humuristo kaj muzikisto. Unua filmo, en kiu li aktoris, estis *Suviyön salaisuus* (1945). En Finnlando oni memoras lin speciale pri rolo de Pätkä, amiko de ĉefrolulo en *Pekka ja Pätkä*-filmoj. Li aktoris ankaŭ en proksimume 10 aliaj filmoj. Li geedziĝis en 1938 kun Helvi Niemeläinen, la geedzeco daŭris ĝis morto de Niemi kaj ili ne ricevis infanojn.

Kategorio:Finnaj aktoroj
Kategorio:Sinmortigintoj
Gumna-Universitato

La **Gunma-Universitato** (, mallongigita al Gundai (群大)) estas nacia universitato en Japanio. La ĉefkampuso situas en la kvartalo Aramaki de la urbo Maebaŝi, ĉefurbo de la gubernio Gunma, kies nomon portas la universitato, kaj parto de la Tokia Metropola Areo.

La universitato estis establita en 1949 per integrado de la naciaj altlernejoj en la gubernio Gunma: Maebaŝi Kolegio de Medicina Scienco (前橋医科大学, Maebaŝi ika daigaku), Kirju Teknika Kolegio (桐生工業専門学校, Kirjūmōgakk), Gumna normala lernejo (前橋医科大学)師範学校, Gunma ŝihan gakkō) kaj Gunma junulara normala lernejo (群馬青年師範学校, Gunma seinen ŝihan gakkō).

## Eksteraj ligiloj 
*  ()

## Vidu ankaŭ 
* Yamazoe Saburoo, japana profesoro de medicinaj sciencoj, esperantisto kaj kuracisto

Kategorio:Universitatoj en Japanio
Sanscienca Centro de la Pekina Universitato

La **Sanscienca Centro de la Pekina Universitato** -  - estas la medicina fakultato de la Pekina Universitato, kiu havas 14 filiigitajn hospitalojn en Pekino, Ĉinio. Ĝi antaŭe estis la sendependa Pekina Medicina Universitato.

## Historio 
Ĝi unue estis establita en 1902 kiel la Medicina branĉo de Imperia Kolegio (kiu pli poste iĝis la Pekina Universitato). Ĝi estis nuligita pro registarfinancado en 1908 kaj remalfermita la 26-an de oktobro 1912 post kiam la Qing-dinastio koncedis ĝin al la Respubliko Ĉinio en la sama areo en la grandurbo de Pekino. Ĝi estis la unua el sia speco en Ĉinio se temas pri instrui okcidentan medicinon kaj trejni kuracistojn sekvante britan medicinan edukan sistemon. La profesia grado ofertita al la diplomiĝintoj de Klinika medicino estas ekvivalentas al la skota sistemo "MD". En 1923 ĝi adoptis la nomon Pekina Medicina Universitato. Ĝi kunfalis kun Pekina Universitato en 2000 kaj nun estas nomita Sanscienca Centro de la Pekina Universitato, en angla traduko *Peking University Health Science Center*.

## Eksteraj ligiloj 
*  ()

## Vidu ankaŭ 
* Yamazoe Saburoo, japana profesoro de medicinaj sciencoj, esperantisto kaj kuracisto

Kategorio:Universitatoj en Ĉinio
Esa Pakarinen

**Esa PAKARINEN**, 1911–1989, estis finna aktoro kaj muzikisto, kiu aktoris en 21 filmoj kaj publikigis proksimume 10 albumojn. Li aktoris ĉefrolulon Pekka Puupää en filmoj de serio "Pekka ja Pätkä" (Pekka kaj Pätkä). Eble la plej konataj kantoj, kiujn li kantis kaj diskis, estas *Lentävä kalakukko* kaj *Rovaniemen markkinoilla*. Li ankaŭ ludis akordionon. Li publikigis sian unuan albumon en 1966. Li estis notinda reprezentanto de *rillumarei*-distrado.

Kategorio:Finnaj muzikistoj
Kategorio:Finnaj aktoroj
Kampara komunumo de Mikkeli

**Kampara komunumo de Mikkeli** - ,  - estas eksa komunumo de Finnlando en Suda Savonio. Ĝi estis ligita al Mikkeli en komenco de jaro 2001. Ĝia terareo estis 972,7 km² la 1-an de januaro 2000 kaj la loĝantaro 11 988 la 31-an de decembro 2000. Du plej grandaj setlejoj en la areo estis Rantakylä kaj Otava.

Kategorio:Eksaj komunumoj de Finnlando
Johann von Wesel

**Johann Ruchrat von Wesel** (1425, Oberwesel - 25a de Februaro 1481, Majenco) estis germana akademia teologo. Li kontraŭargumentis al la sistemo de indulgencoj kaj estis nomita “reformisto antaŭ la Reformacio.”

## Teologio 
Ĝi estas iom malfacila determini la ĝustan teologian orientiĝon de Wesel. Ullmann konsideras lin kiel "reformisto antaŭ la Reformacio", sed, dum li majstris la formalan principon de Protestantismo, laŭ kiu la Sanktaj libroj estas la sola regulo de fido, estas pli ol necerta, ke li kredis, ke eksperimenta vido de la doktrinoj de graco estas ĉe la bazo de reformacia teologio. Li ŝajnas, tamen, protesti kontraŭ iaj mezepokaj ekleziaj ideoj kiujn li konsideris elkreskaĵoj erare greftitaj sur kristana fido kaj praktiko. Li kontraŭargumentis al la tuta sistemo de indulgencoj.

Johano ankaŭ tenis, ke Dio elektas kelkajn homojn al saviĝo kaj kredis je nevidebla eklezio.

## Referencoj 
Kategorio:Germanaj renesancaj humanistoj
Kategorio:Germanaj teologoj
Béla Tóth (aktoro)

**Béla Tóth** [tOt], laŭ hungarlingve kutima nomordo **Tóth Béla** estis hungara aktoro.

Béla Tóth naskiĝis la  en Tiszaörs, li mortis antaŭ la  en Kaposvár.
 
## Biografio 
Béla Tóth akiris aktoran diplomon en Altlernejo pri Teatro kaj Filmo en 1955. Liaj plej gravaj instruistoj estis Zoltán Várkonyi kaj Imre Apáthi. Inter 1955–1997 li estis membro de Teatro Csiky Gergely (Kaposvár), poste li pensiuliĝis. Tamen ĝis 2005 li havis kelkajn rolojn en la teatro. Li ricevis premiojn inter 1977-2007 kaj li ricevis la titolon "eterna membro de la teatro" en 2012.

## Liaj teatraj roloj (elekto) 
* William Shakespeare:
** *Julio Cezaro* - Cinna
** *Dekdua Nokto aŭ Epifanio : aŭ kiel vi volas* - Valentine
* Anton Ĉeĥov:
** Ĉeriza ĝardeno - Firs
** *Platonov* - Abram Abramoviĉ
* Mihály Vörösmarty: *Csongor és Tünde* - Kurrah
* Ferenc Molnár: *Liliom* - Ficsúr
* Georges Feydeau: *Bolha a fülbe*

## Liaj filmaj roloj (elekto) 
* *Makra* (1974)
* Ni neniam mortos! (1993)
* *Moszkva tér* (2001) - taksiisto 

## Liaj televiziaj filmaj roloj (elekto) 
* *A három jószívű rabló* (1979)
* *Kisváros* (serio, 1997) - pastro

## Fontoj 
* hungarlingva biografio kun foto
* hungarlingva biografio
* hungarlingva biografio 
* roloj

## Referencoj 
Kategorio:Hungaraj aktoroj
Rotava

**Rotava** () estas urbo en Ĉeĥio troviĝanta en distrikto Sokolov, en regiono Regiono Karlovy Vary. Vivas ĉi tie  ().

## Historio 
La unua skribmencio pri la vilaĝo devenas el la jaro 1597.

Post la dua mondmilito kaj ellandigo de germana loĝantaro la municipo senhomiĝis, sed okazis parta loĝigo, precipe tio estis hungaroj kaj rumanoj.

## Loĝantaro 
## Lokaj partoj 
* **Rotava**
* Smolná

## Memorindaĵoj 
* Preĝejo de sanktaj Petro kaj Paŭlo
* Kapelo de sankta Francisko (trabfaka konstruaĵo kun sela tegmento estis detruita en la jaro 1967)
* Rotava orgeno

## Pluaj fotoj 

Rotava Městský úřad.jpg|Urba oficejo
Rotava Rotavské strojírny (2).jpg|ROTAS - Rotava maŝinfabriko
Rotava vlaková zastávka (3).jpg|Trajna haltejo
Rotava od jihovýchodu.jpg|Rotava de sudoriento
Rotava vlaková stanice odložený Trabant.jpg|Demetita trabant


Kategorio:Municipoj en distrikto Sokolov
Kategorio:Urboj en distrikto Sokolov
Kategorio:Urboj en Bohemio
Kategorio:Setlejoj en Ercmontaro en Ĉeĥio
Smolná (Rotava)

**Smolná** () estas vilaĝo en Ĉeĥio, parto de urbo Rotava, troviĝanta en distrikto Sokolov. Ĝi troviĝas proksimume 1,5&nbsp;km nordokcidente de Rotava. Estas ĉi tie registritaj 20 adresoj. En la jaro  ĉi tie daŭre vivis .

**Smolná** estas ankaŭ nomo de katastra teritorio kun areo 1,49&nbsp;km².

## Historio 
La unua skribmencio pri la vilaĝo devenas el la jaro 1602.

## Loĝantaro 
Kategorio:Rotava
Kategorio:Vilaĝoj en distrikto Sokolov
Kategorio:Setlejoj en Ercmontaro en Ĉeĥio
Kategorio:Eksaj municipoj en Ĉeĥio
Smolná

Nomon **Smolná** havas pluraj partoj de municipoj:
* Smolná (Bělá u Jevíčka) – parto de municipo Bělá u Jevíčka en distrikto Svitavy
*Smolná (Oderské vrchy) –  monteto kaj pereinta vilaĝo en armea spaco Libavá
*Smolná (Rotava) – parto de urbo Rotava en distrikto Sokolov
Johann von Goch

**Johann von Goch** aŭ **Johano Pupero** (1410, Goch - 28a de Marto 1475, Thabor ĉe Mecheln) estis germana Aŭgustena monaĥo, konsiderita de kelkaj antaŭirinto de la Reformacio, pro siaj vidoj pri Biblio, pravigo kaj monaĥismo

## Teologio 
Li povas esti konsiderita antaŭirinto de la Reformacio kaj en siaj skriboj, *De Libertate Christiana*, *De Quatuor Erroribus ĉirkaŭ Legem Evangelicam* kaj *Epistola Apologetica* (1521), li atakas la influon de Pelagianismo en la Eklezio kaj rekomendas revenon al la teksto de la Biblio kiel la nura vera fonto de religia vero.

Johano Pupero rezignis la katolikan vidon pri pravigo kaj pridemandis monaĥismon.

## Notoj 
Kategorio:Naskiĝintoj en 1400-1409
Kategorio:Germanaj teologoj
Nigata Universitato

estas unu el la naciaj universitatoj de Japanio. Ĝi situas en la urbo Nigata (*Niigata*), gubernio Nigato (Japanio). Ĝi estis establita en 1949 kaj havas ĝiajn plej gravajn originojn en Nigata Medicina Kolegio (establita en 1922) kaj en Nigata Altlernejo (establita en 1919). Ĝi estas unu el la plej grandaj japanaj naciaj universitatoj borde de la Japana Maro.

Laŭ stato de aprilo 2010 la universitato konsistas el naŭ fakultatoj kaj el sep diplomiĝaj lernejoj, kaj tiun jaron havis proksimume 12 000 studentojn.

## Eksteraj ligiloj 
*  ()

## Vidu ankaŭ 
* Yamazoe Saburoo, japana profesoro de medicinaj sciencoj, esperantisto kaj kuracisto

Kategorio:Universitatoj en Japanio
Kategorio:Gubernio Niigata
Nové Sedlo

**Nové Sedlo** () estas urbo en Ĉeĥio troviĝanta en distrikto Sokolov, en Regiono Karlovy Vary. Vivas ĉi tie  (). Ĝi ludas signifan rolon en industrio precipe en tradicia vitrofarista produktado de pakuma vitro en uzino O-I Manufacturing Czech Republic (ĉirkaŭ 1&nbsp;mil.&nbsp;pecoj/tago) kaj plu de porcelanfabriko Leander en Loučky, konata de produktado fajna blanka kaj rozkolora porcelano.

## Historio 
La unua skribmencio pri Nové Sedlo devenas el la jaro 1397.

## Geografia situo 
Urbo Nové Sedlo situas sur maldekstra bordo de rivero Ohře, apud la historia urbo Loket, meze de Sokolova baseno. La urbo situas en loko de minado de brunkarbo. Okcidente troviĝas brunkarba minejo Družba kaj la interna elŝutejo de subĉiela minejo Jiří.

## Loĝantaro 
## Partoj de urbo 
* **Nové Sedlo**
* Chranišov
* Loučky

## Transporto 
### Ŝoseoj 
Tra la urbo kondukas ŝoseo de la II-a klaso:
* II/209 (Krásno – Horní Slavkov – Loket – Chodov – Nová Role)

### Fervojo 
Nové Sedlo situas sur signifa fervojlinio, por vojaĝantoj markita 140, kuniganta Chomutov kaj Cheb kaj sur linio kuniganta Nové Sedlo kaj Loket markita 144.

## Memorindaĵoj 
La plej valora memorindaĵo en la urbo estas preĝejo de Ĉielpreno de Virgulino Maria konstruita en la jaro 1904 plejparte el ligno.

## Rilataj artikoloj 
* Sudetgermana ribelo

## Pluaj fotoj 

Nové Sedlo Masarykova ulice (1).jpg|Strato Masarykova
Nové Sedlo základní škola srpen 2020 (1).jpg|Baza lernejo
Noční klub Vanesa Jalový Dvůr Nové Sedlo.jpg|Nokta klubo
CCE Nove Sedlo.jpg|Paroĥo
Bundesarchiv Bild 146-2003-0043, Besetzung Sudetenland, Verhaftung.jpg|Nové Sedlo (*Neusattl*), membro de Freikorps estas akompananta "suspektaton"


Kategorio:Municipoj en distrikto Sokolov
Kategorio:Urboj en distrikto Sokolov
Kategorio:Urboj en Bohemio
Kategorio:Setlejoj en Sokolova baseno
Moza bint Nasser al-Missned

**Moza bint Nasser al-Missned** (; naskiĝis  en Al-Ĥor), estas unu el la tri edzinoj kaj favoratino de la eks-emiro de Kataro, Hamad bin Ĥalifa Al Thani kaj patrino de la nuna emiro Tamim bin Hamad Al Thani. Ŝlosila figuro en la politiko de Kataro, same kiel konsiderata unu el la plej elegantaj virinoj en la mondo, ekde 1995 ŝi aktive partoprenis en la edukado kaj socia reformo de la lando. Ŝia influo montris la vojon por la multmilionaj dolaraj investoj de la Reĝa Katara familio, kiel ekzemple la akiro de altmodaj markoj aŭ luksaj historiaj eŭropaj posedaĵoj. En 2010, ŝi estis vicigita 74-a inter la 100 plej potencaj virinoj je internacia nivelo, laŭ Forbes.

## Referencoj 
## Vidu ankaŭ 
* Hamad bin Ĥalifa Al Thani
* Tamim bin Hamad Al Thani
* Hind bint Hamad bin Ĥalifa Al Thani
* Qatar Foundation

## Eksteraj ligiloj 
* 

## Tradukfonto 
Kategorio:Ordeno de Merito de la Itala Respubliko
Kategorio:Grandaj Krucoj de la Ordeno de Izabela la Katolikino
Kategorio:Damoj Komandoroj de la Ordeno de Brita Imperio
Kategorio:Kataranoj
Kategorio:Reĝedzinoj kaj reĝinedzoj
⚭
Pakuma vitro

eta|Maŝina produktado de boteloj
**Pakuma vitro** estas materialo, kiu estas uzata kiel vitra pakumo, tipa reprezentanto de la pakuma vitro estas vitra botelo aŭ konfitada glaso, la pakuma vitro estas ankaŭ uzata por kelkaj kuraciloj, ĝi estas uzata ankaŭ por kelkaj hejmaj kaj teknikaj kemiaĵoj (tipe kosmetiko, parfumerio, higienaj fluidaĵoj, maldensigiloj por farboj).

Kategorio:Specoj de vitro
Kategorio:Pakumaj materialoj
Kategorio:Vitro
Kategorio:Ujoj
Roland Tóth (Kisvárda)

**Roland Tóth** [tOt], laŭ hungarlingve kutima nomordo **Tóth Roland** estis hungara aktoro, voĉoaktoro.
eta|
Roland Tóth naskiĝis la  en Kisvárda.

## Biografio 
Roland Tóth studis en la lerneja jaro 1991 en Altlernejo pri Teatro kaj Filmo. Li komencis sian aktoran karieron en Teatro Jókai (Békéscsaba) (1992-1994), poste li studis en aktorakademio. Inter 1995-1998 li estis membro de Teatro Hevesi Sándor, poste de Nacia Teatro (Budapeŝto). Intertempe li havis ankaŭ filmajn rolojn.

## Liaj teatraj roloj (elekto) 
* William Shakespeare: Somermeznokta sonĝo - Orrondi
* Henrik Ibsen: Peer Gynt
* Imre Madách: La tragedio de l' homo
* Marcel Achard: *A bolond lány* - Mario
* Marc Camoletti: *Leszállás Párizsban*
* László Németh: *Bodnárné* - János Bodnár (pli juna)
* Áron Tamási: *Énekes Madár* - Máté Préda
* Lope de Vega: *Furfangos menyasszony* - Hernando (servisto)

## Liaj filmaj roloj (elekto) 
* *Valami Amerika* (2002)
* *Jóban Rosszban* (televizia serio, 2021)
* en eksterlandaj filmoj hungaraj voĉoj ekzemple de Dominic Monaghan, Jon Seda

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Aleksandra de Danio

**Aleksandra de Danio**, dane per plena nomo *prinsesse Alexandra Carolina Marie Charlotte Louise Julia af Danmark* (naskiĝis la 1-an de decembro 1844 en Kopenhago, mortis la 20-an de novembro 1925 en domego Sandringham, Norfolk), honorigita per la Reĝa Ordeno de Viktorio kaj Alberto, estis la edzino de Eduardo la 7-a, do estis reĝedzino (angle *Queen Consort*) de la Unuiĝinta Reĝlando de Britio kaj Irlando (ofte mallongitata *Britio*) inkluzive de la dominioj, kaj la imperiestra edzino de Brita Hindio. Post la morto de ŝia edzo en 1910, ŝi estis *Patrina Reĝino* (angle *Queen Mother*).

## Origino kaj infanaĝo 
Aleksandra, nomita "Alix", estis la plej aĝa filino de princo Christian de Schleswig-Holstein-Sonderburg-Glücksburg, kiu poste iĝis reĝo Kristiano la 9-a de Danio, kaj lia edzino Luiza de Hesio.

Tra ŝia patro, la "bopatro de Eŭropo", ŝi estis parenca al multaj reĝaj kortegoj en Eŭropo. Ŝia patro kaj ŝia pli maljuna frato Frederiko iĝis reĝoj de Danio, ŝia pli juna frato Georgo la 1-a (Grekio), naskonome Vilhelmo, reĝo de Grekio kaj ilia pli juna fratino Dagmar iĝis carino de la Rusia Imperio (post sia edziniĝo alprenante novan nomon *Maria Fjodorovna*).

La juna princino havis feliĉan sed humilan infanaĝon. De la vestaĵoj ĝis la vivstilo, ĉio estis konservita kiel eble plej simpla. La princino ricevis edukon kiu konvenis al la tiama tempo. Ĝi inkludis lingvojn, historion, ĝentilan konversacion, desegnadon, dancadon kaj rajdadon.

## Princino de Kimrio 
La princo de Kimrio Albert Edward, konata kiel "Bertie", daŭre estis fraŭla post la morto de sia patro kaj lia nun vidvigita patrina reĝino Viktorio estis grave maltrankvila pri la sinsekvo al la trono. Ŝi serĉis taŭgan novedzinon por sia filo. Kiel rezulto, ŝi invitis Aleksandran de Danio por vivi kun ŝi en Londono. La princino venis al Londono preskaŭ tute sola, tiutempe nekutimaĵo. La Reĝino estis tre imponita de la juna princino kaj, por ŝia trankviliĝo, la heredonto de la trono konsentis edziĝi al la dana princino.

La geedziĝo de la du okazis la 10-an de marto 1863 en la georga kapelo de kastelo Windsor, ok monatojn antaŭ ol ilia patro supreniris la tronon de Danio. Alexandra iĝis la Princino de Kimrio kaj havus ĉi tiun honoran titolon ĝis la 22-an de januaro 1901.

La paro moviĝis al domego Sandringham, Norfolk, kie ili havis plejparte feliĉan geedziĝon, kvankam Bertie ne zorgis pri sia edzino kaj infanoj tiel multe kiel ŝi ŝatintus kaj havis multajn amaferojn. La princo kaj princino de Kimrio havis ses infanojn.

Kategorio:Britaj reĝedzinoj kaj reĝinedzoj
Kategorio:Danaj nobeloj
Kategorio:Danaj princinoj
Kategorio:Dinastio Glücksburg
⚭Aleksandra de Danio
Preĝejo Senmakula Koncipiĝo (Hajdúdorog)

La **paroĥa preĝejo Senmakula Koncipiĝo** estas romkatolika historia monumento ekde 1997 en urbo Hajdúdorog (Hungario).

## Historio 
Jam dum la mezepoko estis tie paroĥa kirko (menciita en 1332). Ĉirkaŭ 1550 la loĝantoj kalvinaniĝis. La nun videbla kirko estis konstruita en 1859 (kune kun la orgeno. Eklezie la katolika grupo apartenis al Hajdúnánás inter 1973-1980, al Kálmánháza (1980-1990), poste al Újfehértó. En 1997 la preĝejo estis deklarita historia monumento. Lastfoje en 2002 okazis renovigaj laboroj.

## Konstruaĵo 
La kirko situas sola en korto inter arboj. Antaŭ la kirko ŝtona kruco estas videbla. La fasado estas simetria. Meze la kvadrata turo altiĝas, la enirejo funkcias tra la turo. Sur la fasado estas granda fenestro super la enirejo. Interne la benkoj escepte estas blankaj.

## Fontoj 
* hungare kun fotoj
* http://www.muemlekem.hu/muemlek/show/-1931
* http://lexikon.katolikus.hu/H/Hajd%C3%BAdorog.html

Roman Catholic Church Air Hajdudorog.jpg|Aerfoto
Roman Catholic Church interior Hajdudorog.jpg|Interno
John and Luke Roman Catholic Church of Hajdudorog.jpg|Fresko
Altar Piece in Roman Catholic Church of Hajdudorog.jpg|Altara bildo

Hajdudorog
Kategorio:Kristanaj preĝejoj en Hajdúdorog
Reĝa Ordeno de Viktorio kaj Alberto

La **Reĝa Ordeno de Viktorio kaj Alberto** - angle *Royal Order of Victoria and Albert* - estas parto de la brita honoriga sistemo kaj reĝa familia ordeno de Britio fondita de reĝino Viktorio la 10-an de februaro 1862. Post la morto de la reĝino en 1901, la premio jam ne estis aljuĝita.

La medalo, kiu estis donacita ekskluzive al virinoj, iris al personoj kiuj persone servis la moŝton, do reĝinon Viktorio. Tiuj estis plejparte membroj de la reĝa kortumo kaj familianoj. La portantoj de la ordeno, tielnomitaj kunuloj, rajtas porti la inicialojn VA post sia nomo, sed neniuj aliaj privilegioj estis donitaj al ili. La nombro de portantoj de la ordo ne estis limigita - la lasta vivanta posedanto de la ordo estis Alice, grafino de Athlone (1883-1981), la lasta vivanta nepino de Viktoria.

Ekzemplaj ordenanoj estis:
* Carmen Sylva, kiun Adam Zakrzewski nomis "vera esperantistino",
* Maria Kristina de Aŭstrio,
* Vilhelmina (Nederlando),
* Aleksandra Fjodorovna (Alix de Hesio-Darmstadt),
* Victoria Melita de Sachsen-Coburg kaj Gotha,
* Maria Henrietta de Aŭstrio kaj
* Aleksandra de Danio.

Kategorio:Brita monarkio
Habartov

**Habartov** (, ankaŭ *Haberspirk*) estas urbo en Ĉeĥio troviĝanta en distrikto Sokolov, en Regiono Karlovy Vary. Vivas ĉi tie  ().

## Historio 
La unua skribmencio pri Nové Sedlo devenas el la jaro 1339. Dank' al evoluo de minado de karbo kaj prilaborado de mineraloj en senpera proksimeco de Habartov okazis kresko de la municipo, kiu havis fine de la 19-a jarcento jam 314 domojn kaj preskaŭ 1500 loĝantojn. Post pluaj tridek jaroj ĉi tie vivis en 425 domoj tri kaj duono mil de homoj. Dum provo de henleinanoj la 13-an de septembro 1938 pri nazia puĉo en la ĉeĥa limregiono okazis en Habartov sangverŝa kunpuŝiĝo, kiam ĉi tieaj henleinanoj provis okupi ĝendarmaran stacion. Al tiu ĉi evento estas dediĉita parto de ekspozicio en Muzeo de ĝendarmo en konstruaĵo de la eksa lernejo (nun biblioteko).

## Loĝantaro 
## Partoj de urbo 
* **Habartov**
* Horní Částkov
* Kluč
* Lítov
* Úžlabí

## Memorindaĵoj 
* Tomboŝtonoj de Johann kaj Gustav Hochbergeridoj
* Monumento al pafmortigitaj ĝendarmoj

## Rilataj artikoloj 
* Sudetgermana partio
* Sudetgermana ribelo

## Pluaj fotoj 

Habartov škola (2).jpg|Lernejo en Habartov
Lookout point Habartov, view to Jezero Medard (1).jpg|Vido al Lago Medard


Kategorio:Municipoj en distrikto Sokolov
Kategorio:Urboj en distrikto Sokolov
Kategorio:Urboj en Bohemio
Kategorio:Setlejoj en Sokolova baseno
Kategorio:Minado de brunkarbo en Ĉeĥio
Kategorio:Minado en distrikto Sokolov
Charles Léon Hammes

**Charles Léon HAMMES** (21-a de majo 1898 – 9-a de decembro 1967) estis luksemburga juristo. De 1952 ĝis 1967 li estis membro de la Kortumo de la Eŭropaj Komunumoj, kiun li prezidis de 1964 ĝis 1967.

Kategorio:Luksemburgaj juristoj
33162 Sofiarandich

'*33162 *Sofiarandich'''* estas tre malgranda, treege hela asteroido de la ĉefa asteroida zono, malkovrita la  de la italaj geastronomoj Maura Tombelli kaj Giuseppe Forti elde la observa stacio de Asiago Cima Ekar apud Asiago en Italio.

## Nomo 
Ĝi estas nomita en honoro de *Sofia Randich'', direktorino de la Observatorio de Arcetri de la INAF de 2018, la unua virino, kiu tenis tiun postenon. Ŝi estas fakulino en stela spektroskopio, stelamasoj, formiĝo kaj evoluo de steloj kaj galaksioj. Ŝi estas Kun-Estrino de la Spektroskopia Enketo Gaia - ESO.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Maura Tombelli
Kategorio:Malkovrita de Giuseppe Forti
Kategorio:Astronomiaj objektoj malkovritaj en 1998
37848 Michelmeunier

'*37848 *Michelmeunier'''* estas asteroido de la ĉefa asteroida zono, proksima de la orbita resonanco 3:7 kun Marso.

## Malkovro 
Ĝi estis malkovrita la  en la kadro de la astronomia kampanjo *OCA-DLR Asteroid Survey* (ODAS) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝia nomo honoras la francan piloton kaj  *Michel Meunier'', kunmalkovrinton de la kometo C/1997 J2 (Meunier-Dupouy). Li observas per defora teleskopo en Ĉilio, li ankaŭ estas tre aktiva en la disvolvo de diversaj elektronikaj sistemoj uzataj en astronomio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de OCA-DLR Asteroid Survey
Kategorio:Astronomiaj objektoj malkovritaj en 1998
Cornelius Fredericks

[eta|Ŝarkinsulo dekstre, internigejo de la germanaj koloniistoj en hodiaŭa [Namibio kie mortis Fredericks]]
**Cornelius FREDERICKS**, ankaŭ *Frederiks* (1864 -  apud Lüderitz), estis gvidanto de la Betanio-tribo de la namoj en la suda parto de Germana Sudokcidenta Afriko.

## Vivo 
Fredericks iel konkurencis kun kapitano Paul Fredericks havante inter la en la vilaĝeto *Bethanie* apud kristana misiejo vivantaj orlamoj multajn favorantojn.

Dum la ribelo de la namoj li iĝis ribelestro de grupoj aktive kontraŭbatalantaj la germanojn. Li parte prezentis sin kun Hendrik Witbooi, gvidanto de la klano *ǀKhowesin*, parto de la subgrupo orlamoj de la namoj. Cornelius Fredericks estis serĉita kontraŭ premio de 3000 markoj. De la militdeklaro de Witbooi en septembro 1904 ĝis septembro 1905 duobliĝis la kompleta forto de la germanaj protekttrupoj de 7000 al 14 000 soldatoj. La nombro de la armitaj namaoj inverse neniam trapasis la nombron de 2000 batalantoj. La Germana Regno estis do firme volanta rompi la rezistadojn. Post la morto de Witbooi la 29-an de oktobro 1905 la germanaj trupoj paŝon post paŝo sukcesis konvinki la neblankulojn kapitulaci. La aro ĉirkaŭ Fredericks venkite transdonis sin la 3-an de marto 1906.

La 9-an de septembro 1906 oni internigis Fredericks en koncentrejo sur Ŝarko-insulo je Lüderitz kie la plejparto de kaptitoj (nombro inter du kaj tri miloj; laŭ oficiala statistiko 1359) mortis pro veterkondiĉaĉoj aŭ malsatego. Iliaj korpoj entombiĝis en la maro dum malalta tajdo.

Fredericks ekzekutiĝis per senkapigo. La kapo sendiĝis al la Germana Regno por fari prirasajn esploradojn. Ĝi laste troviĝis verŝajne, kun minimume 19 aliaj, ĉe la universitata hospitalo *Charité* en Berlino kaj estis revenigita en Namibion en 2011.

## Honoroj 
Sur Ŝarkinsulo ĉe Lüderitz estis starigita je lia honoro memorigŝtono.

Ekde 2018 estis plano renomi Lüderitz-straton en la kvartalo Wedding de Berlino por Fredericks. Post multaj disputoj la renomigo okazis fine de 2022.

## Notoj 
Kategorio:Germanaj kolonioj
Kategorio:Ekzekutitoj
Kategorio:Rezistantoj
Kategorio:Namibianoj
Žemaitė

**Žemaitė** , fakte *Julija Beniuševičiūtė-Žymantienė* , kiu naskiĝis la 4-an de junio 1845 laŭ la gregoria kalendaro, la 23-an de majo laŭ la julia en la vilaĝo *Bukantė* ĉe Plungė kaj mortis la 7-an de decembro 1921 en Marijampolė, estis litova verkistino. Venante de malriĉa nobelaro, ŝi partoprenis en la litova nacia renaskiĝa movado. Ŝi skribis en realisma stilo pri kampara vivo. Ŝia memelektita literatura pseŭdonimo cetere simple signifas "ino el Žemaitija", do montras la kulturan ligiĝon al la historia litova regiono Ĵemajtio.

Ŝi verkis siajn plej bonkvalitajn verkojn en 1896–1898. Inter ĉirkaŭ 150 verkoj, plej bone konataj estas jenaj:

* *Marti* (Bofilino)
* *Topylis*
* *Petras Kurmelis*
* *Sučiuptas velnias* (Kaptita diablo)
* *Sutkai*
* *Gera galva* (Bona kapo)

## Literaturo 
* 
* Tarybų Lietuvos Enciklopedija. Vyriausioji enciklopedijų redakcija. Vilnius, 1988.
* Valstybinė grožinės literatūros leidykla. " Žemaitė gyvenime ir kūryboje" Vilnius, 1956 m.
* Sauka, D., 1988. „Žemaitės stebuklas". Vaga. 

Kategorio:Litovaj verkistoj
Kategorio:19-a jarcento en Litovio
Kategorio:20-a jarcento en Litovio
Palūšė

**Palūšė** estas vilaĝo en la orienta parto de Litovio.  Ĝi situas en la komunumo Ignalina (litove *Ignalinos rajonas*) aŭ tutprecize *subdistrikta komunumo Ignalina* (litove *Ignalinos rajono savivaldybė*, laŭvorte "cirkla memregejo de Ignalina"), proksimume kvar kilometrojn de la centra loko Ignalina, kaj troviĝas ene de la limoj de la pitoreska nacia parko Aŭkŝtajtio. Inter la jaroj 1995 kaj 2010 ĝi apartenis al la tiutempe ekzistanta distrikto Utena. En 2011 en la vilaĝeto vivis nur 92 loĝantoj. Tamen la loko en Litovio estas relative konata, ĉar ĉi tie, borde de la lago *Lūšiai*, ofte komenciĝas *boatadoj* - parte plurtagaj, kun tendoj, vestaĵoj kaj nutraĵaj provizoj en la boatoj kaj cetere tradicie ankaŭ esperantistaj - al la vasta reto da interkonektitaj lagoj de la regiono. Krome la historia ligna kirko de la vilaĝo el la 18-a jarcento inter la 25-a de junio 1993 ĝis la ekvalido de la eŭro en Litovio komence de 2015 dekoris la nacian monbileton de 1 litova lido dorse de la bildo de Žemaitė.

## Eksteraj ligiloj 
*  ()

Kategorio:Vilaĝoj de Litovio
48842 Alexmazzanti

'*48842 *Alexmazzanti'''* estas malgranda, malhela asteroido de la ĉefa asteroida zono, proksima de la orbita resonanco 1:3 kun Marso.

## Malkovro 
Ĝi estis malkovrita la  de la italaj geastronomoj Maura Tombelli kaj Giuseppe Forti elde la observa stacio de Asiago Cima Ekar apud Asiago en Italio.

## Nomo 
Ĝia nomo honoras *Alessandro Mazzanti*,  kaj iama prezidento de la *Gruppo Astrofili Montelupo'' de 2020. Li observas malgrandajn planedojn, precipe .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Maura Tombelli
Kategorio:Malkovrita de Giuseppe Forti
Kategorio:Astronomiaj objektoj malkovritaj en 1998
Nacia parko Aŭkŝtajtio

La **Nacia parko Aŭkŝtajtio** estas nacia parko en nordorienta Litovio, proksimume 100 km norde de Vilno. Establita en 1974, ĝi estas la plej malnova el la kvin naciaj parkoj en Litovio. Komence ĝi estis nomita "Nacia Parko de Litova SSR" por emfazi ke ĝi estis la unua tia parko en la respubliko. En 1991 kvar aliaj parkoj estis establitaj kaj estis nomitaj laŭ etnografiaj regionoj de Litovio. La parko estis renomita laŭ la kultura regiono Aŭkŝtajtio.

La parko kovras areon de 410,56&nbsp;km². La komunumo Ignalina kontrolas proksimume duonon de la areo. La komunumoj Utena kaj Švenčionys kontrolas po plian kvaronon. Strikte protektitaj areoj okupas 2,1%. Oni povas eniri tiun ĉi teritorion nur akompanate de parkoficisto. Pli ol 70 procentoj de ĝia areo estas kovritaj per arbaro. 80 procentoj de la arboj estas pinoj, kelkaj atingantaj 200 jarojn.

Sesdek kvar specioj de planto, ok specioj de fungoj kaj 48 specioj de birdoj trovitaj en la parko estas inkluditaj en la Ruĝa libro de Litovio.

La parka administrejo situas en la vilaĝo Palūšė, parto de la komunumo Ignalina, proksimume kvar kilometrojn de la centra loko Ignalina. En 2011 en la vilaĝeto vivis nur 92 loĝantoj. Tamen la loko en Litovio estas relative konata, ĉar ĉi tie, borde de la lago *Lūšiai*, ofte komenciĝas *boatadoj* - parte plurtagaj, kun tendoj, vestaĵoj kaj nutraĵaj provizoj en la boatoj kaj cetere tradicie ankaŭ esperantistaj - al la vasta reto da interkonektitaj lagoj de la regiono. Krome la historia ligna kirko de la vilaĝo el la 18-a jarcento inter la 25-a de junio 1993 ĝis la ekvalido de la eŭro en Litovio komence de 2015 dekoris la nacian monbileton de 1 litova lido.

eta|maldekstra|305px|

## Eksteraj ligiloj 
*  ()

## Referencoj 
Kategorio:Naciaj parkoj de Litovio
Diederich Volkmann

**Diederich VOLKMANN** (naskiĝinta la  en Bremeno, mortinta la  en Bad Tabarz) estis germana filologo klasika kaj dum du jardekoj lernejestro ĉe Landesschule Pforta.

## Vivo 
Volkmann estis la plej maljuna filo de la teologo kaj gimnaziinstruisto Johann Heinrich Volkmann. Liaj fratoj estis la komercisto kaj usona konsulo je Odeso Johann Hermann Volkmann, la kompaniano kaj kontrolkomisionestro de *Nordwolle*) Johann Heinrich Volkmann kaj la pastoro bremena Gustav. Volkmann edzinigis Clementine Breslau (1845–1923), kun kiu li havis kvin infanojn, i.a. la kolonioficiron kaj majoron Richard D. Volkmann (1870–1954).

Post frekvento de Malnova gimnazio en Bremeno li studis ekde 1857 filologion ĉe la Bonna universitato kie li aktivis en la studenta korporacio *Alemannia*. En 1858 li iĝis studento ĉe la Universitato de Vroclavo revenonte en 1859 Bremenon. Tie li doktoriĝis en 1861 per la defendo de la laboraĵo *De Suidae biographicis quaestiones selectae*.

En 1861 li ekinstruistis en Schulpforta kie inter 1861 kaj 1864 estis unu lia lernanto Friedrich Nietzsche. Kun li estis havonta kontaktojn dum jardekoj; al li konsilis Volkmann iri Bonnon por studi. Je pasko 1863 Volkmann promociiĝis je la eco de la kvara adjunkto kaj nomumitis en 1866 supera instruisto kaj en 1870 profesoro. En 1873 oni vokis lin lernejestrecen al Görlitz, en 1874 al Elberfeld. Finfine li iĝis direktoro je Schulpforta en la 1878-a jaro.

Mallonge post la ekregado imperiestro Vilhelmo la 2-a venigis Volkmann por konsiliĝo pri granda, en 1890 planita konferenco lerneja. Ofertero transpreni kiel ministeria konsilisto la sekcion *Supera lernejaro en Prusujo* de Volkmann rifuzitis tamen.

## Graveco 
Volkmann organizis multajn studvojaĝojn en Italujon kaj Grekujon. Instruiste li aktivis en la lingvoj helena, latina, franca kaj germana. Post rektoreco li kontentiĝis instruadi al baldaŭaj abiturientoj la helenan. Pro malbona saneco li retirigitis solene en 1898. Nomumite sekreta registarkonsilisto li transloĝiĝis al Jena. Dum feria restado en Bad Tabarz li mortis; tie troviĝas ankaŭ lia tombo.

## Honoroj 
* 1883: Roter-Adler-Orden (4-a klaso)
* 1890: Adler der Ritter des Hohenzollernschen Hausordens
* 1893: Krone zum Roten Adler Orden

## Skribaĵoj 
* *De Suidae biographicis quaestiones selectae – Bonnae.* Georgi, 1861.
* *De Suidae biographicis quaestiones alterae, Symbol. philologorum Bonnensium Fasc.* II, 1867, p. 715–731.
* *Itinerarium Alexandri – Naumburg.* Sieling, 1871.
* *De Suidae biographicis quaestiones novae.* Gymn.-Progr. von Schulpforta, Naumburg 1873.
* *Alexandri Magni rerum gestarum epitoma : Et cod. Mettensi – Namburgi.* Sieling, 1886.

## Literaturo 
* Fritz Heyer: *Aus der Geschichte der Landesschule zur Pforte.* Darmstadt, Leipzig 1943.
* Felix Beheim-Schwarzbach: *Diederich Volkmann.* Ĉ. 1943.
* Hans Heumann: *Schulpforta – Tradition und Wandel einer Eliteschule.* Erfurt 1994.

Kategorio:Germanaj klasikaj filologoj
Kategorio:Lernejestroj
Kategorio:Bremeno
Kategorio:Naumburg (Saale)
Harnaaz Sandhu

**Harnaaz Kaur Sandhu** (Ĉandigaro, 3-a de marto de 2000) estas barata modelo kaj belecreĝino, gajninto de Fraŭlino Universo 2021. Sandhu antaŭe estis kronita Fraŭlino Barato Universo 2021, kaj estas la tria partoprenanto de Barato por gajni la konkurencon de Fraŭlino Universo.

Sandhu estis krome kronita kiel *Femina Miss India Punjab* en 2019, kaj metita kiel duonfinalulo ĉe *Femina Miss India* 2019.

Sandhu estis naskita en la vilaĝo de Kohali en Gurdaspur-distrikto, Panĝabo, proksime de la grandurbo Batala, al gepatroj Pritampal Singh Sandhu kaj Rabinder Kaur Sandhu. Ŝia patro estis dommakleristo kaj ŝia patrino estas ginekologo. Ŝi ankaŭ havas pli aĝan fraton nomitan Harnoor. Sandhu estis kreskigita en Jat Sika-familio.

En 2006, la familio moviĝis al Anglio, antaŭ revenado al Hindio du jarojn poste kaj ekloĝado en Ĉandigaro, kie Sandhu kreskis. Ŝi sekvis Shivalik Publika Lernejo kaj la Postdiplomiĝinto-Registaro-Kolegion por Knabinoj, ambaŭ en Ĉandigaro. Antaŭ iĝi Fraŭlino Universo, Sandhu studis magistron en publika administrado.

## Referencoj 
Kategorio:Vivantaj homoj
Kategorio:Partoprenintoj de beleckonkursoj
Mátyás Tóth

**Mátyás Tóth** [mAtjAŝ tOt], laŭ hungarlingve kutima nomordo **Tóth Mátyás** estas hungara pupisto, aktoro.
Mátyás Tóth naskiĝis la  en Debrecen.

## Biografio 
Mátyás Tóth maturiĝis en gimnazio en sia naskiĝurbo en 2012, dum la lernojaroj li lernis ankaŭ kantadon kaj pianludon, krome li ludis en teatreto en Nyírbátor. Li akiris pupistan-aktoran diplomon en Universitato de Dramo kaj Filmo (Budapeŝto) en 2017. Liaj plej gravaj instruistoj estis János Meczner kaj Gábor Tengely. Dum la studentaj jaroj li praktikadis en Pupteatro (Budapeŝto) kaj aliaj teatrejoj. Post la diplomo li laboris en pluraj pupistaj trupoj. Li ricevis premiojn inter 2017-2020.

## Liaj pupteatraj roloj (elekto) 
* *Kacor király* (fabelo, 2015)
* Bertolt Brecht: *La kaŭkaza kretcirklo* (marioneta versio, 2016)
* *Pöttöm Panna* (fabelo, 2017)
* *Misi Mókus kalandjai* (fabelo, 2017)
* William Shakespeare: Hamleto (marioneta versio, 2019)
* *Ágacska* (fabelo, 2020)

## Liaj filmaj roloj (elekto) 
* *Retorzió* (mallonga filmo, 2014) - Péter
* *Aranyélet* (televizia serio, 2016) - studento
* *Mintaapák* (2020)

## Fontoj 
* [hungarlingva biografio kun foto](https://hu.wikipedia.org/wiki/T%C3%B3th_M%C3%A1ty%C3%A1s_(sz%C3%ADnm%C5%B1v%C3%A9sz))
* roloj

## Referencoj 
Kategorio:Hungaraj pupteatristoj
Kategorio:Hungaraj aktoroj
Rousseau juge de Jean-Jacques

**Rousseau, juĝisto de Jean-Jacques** (en franca: *Rousseau juge de Jean-Jacques*) estas libro verkita de Jean-Jacques Rousseau. En tiu libro, Rousseau respondas al tio kion li nomas fifamigaj atakoj kontraŭ sia reputacio fare de liaj malamikoj.

Rousseau ekverkis *Rousseau juge de Jean-Jacques* en 1772, kaj finkompletigis ĝin en 1776. La libro estas en la formo de tri dialogoj inter "Franco" kaj "Rousseau". La du roluloj argumentas la meritojn kaj demeritojn de tria rolulo, nome aŭtoro nome "Jean-Jacques".

*Rousseau juge de Jean-Jacques* estis priskribita kiel lia plej malfacile legebla verko; en la prologo de la libro, Rousseau akceptas, ke ĝi eble estas ripetema kaj disordema, sed li petis al la leganto toleremon sur bazo de la fakto ke li bezonas defendi sian reputacion el fifamigo antaŭ sia morto.

## Notoj 
## Bibliografio 
* Damrosch, Leo (2005). Jean-Jacques Rousseau: Restless Genius. New York: Houghton Mifflin Harcourt. p. 566. ISBN 978-0-618-44696-4.

Kategorio:Verkoj de Jean-Jacques Rousseau
Kategorio:Libroj aperintaj en 1776
Ermenonville

**Ermenonville** (franclingva prononco: ​[ɛʁmənɔ̃vil]) estas komunumo en Oise, Francio. Ermenonville estas notinda pro sia parko nomita *Jean-Jacques Rousseau* fare de René Louis de Girardin. La tombo de Rousseau estis desegnita de pentristo Hubert Robert, kaj estas en la Poplinsulo ("Île des Peupliers") en ties lago, kiu iĝis loko de pilgrimado por liaj multaj admirantoj. Napoleon Bonaparte vizitis Ermenonville, kie li rimarkigis al Girardin, ke estus estinta pli bone por la paco de Francio se nek li nek Rousseau estus iam naskiĝintaj. Girardin rerakontis tiun historion ofte post la fakto.

Ermenonville havas 1 007 loĝantojn. Ties proksimeco al la Flughaveno Parizo-Charles-de-Gaulle estas la tialo ke tiu komunumo havas la plej altan densecon de dungitoj de Air France inter ĉiuj francaj komunumoj.

## Notoj 
## Eksteraj ligiloj 
* Oficiala retejo franclingve
* retejo de Château d'Ermenonville franclingve
* Ermenonville, Parc Jean-Jacques Rousseau - Gvidilo

Kategorio:Komunumoj de Oise
Education City

**Education City** ( "Edukada Urbo") estas iniciato de Qatar Foundation (Katara Fondaĵo por Eduko, Scienco kaj Komunuma Disvolviĝo). Situanta ĉe la periferio de Doho, la ĉefurbo de Kataro, Education City kovras areon de 14 kvadrataj kilometroj kaj estas hejmo de edukaj instalaĵoj de diversaj niveloj de edukado, inkluzive de kelkaj universitataj centroj kaj esplorcentroj de institucioj tra la mondo. La projekto celas la evoluon de la regiono ampleksante la Kunlaboran Konsilion de la Persa Golfo. Ĝi ankaŭ estas konceptita kiel forumo kie universitatoj kunpartigas esploradon kaj starigas rilatojn kun kompanioj kaj institucioj en la publikaj kaj privataj sektoroj. La projekto komencis esti evoluigita en 1997, kaj komenciĝis en 2003.

## Referencoj 
## Vidu ankaŭ 
* Qatar Foundation
* Rajan
* Moskeo Edukada Urbo

## Eksteraj ligiloj 
*  (/)

## Tradukfonto 
Kategorio:Edukado en Kataro
Kategorio:Konstruaĵoj en Doho